CELEX: 32016R1054
Language: mt
Date: 2016-06-29 00:00:00
Title: Regolament ta' Implimentazzjoni tal-Kummissjoni (UE) 2016/1054 tad-29 ta' Ġunju 2016 li jemenda r-Regolament ta' Implimentazzjoni tal-Kunsill (UE) Nru 1238/2013 li jimponi dazju antidumping definittiv fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsenjati mir-Repubblika Tal-Poplu taċ-Ċina u r-Regolament ta' Implimentazzjoni tal-Kunsill (UE) Nru 1239/2013 li jimponi dazju kumpensatorju definittiv fuq importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkonsenjati mir-Repubblika Tal-Poplu taċ-Ċina

30.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 173/44
            
         REGOLAMENT TA' IMPLIMENTAZZJONI TAL-KUMMISSJONI (UE) 2016/1054
   tad-29 ta' Ġunju 2016
   li jemenda r-Regolament ta' Implimentazzjoni tal-Kunsill (UE) Nru 1238/2013 li jimponi dazju antidumping definittiv fuq l-importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsenjati mir-Repubblika Tal-Poplu taċ-Ċina u r-Regolament ta' Implimentazzjoni tal-Kunsill (UE) Nru 1239/2013 li jimponi dazju kumpensatorju definittiv fuq importazzjonijiet ta' moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkonsenjati mir-Repubblika Tal-Poplu taċ-Ċina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkonsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1), u b'mod partikolari l-Artikolu 9(4) u 14(1),
   Wara li kkunsidrat ir-Regolament tal-Kunsill (KE) Nru 597/2009 tal-11 ta' Ġunju 2009 dwar il-protezzjoni kontra importazzjonijiet sussidjati minn pajjiżi li mhumiex membri tal-Komunità Ewropea (2), u b'mod partikolari l-Artikolu 15(1) u 24(1),
   Billi:
   
               (1)
            
            
               Bir-Regolament ta' Implimentazzjoni tal-Kunsill (UE) Nru 1238/2013 (3), il-Kunsill impona dazju antidumping definittiv fuq l-importazzjonijiet fl-Unjoni ta' moduli fotovoltajċi bis-silikon kristallin u l-komponenti ewlenin (jiġifieri ċ-ċelloli) li joriġinaw jew li huma kkonsenjati mir-Repubblika Tal-Poplu taċ-Ċina (“RPĊ”).
            
         
               (2)
            
            
               Bir-Regolament ta' Implimentazzjoni tal-Kunsill (UE) Nru 1239/2013 (4), il-Kunsill impona wkoll dazju kumpensatorju definittiv fuq l-importazzjoni fl-Unjoni ta' moduli fotovoltajċi tas-siliċju kristallin u l-komponenti ewlenin (jiġifieri ċ-ċelloli) li joriġinaw jew li huma kkonsenjati mir-RPĊ.
            
         
               (3)
            
            
               Shanghai Chaori International Trading Co. Ltd (“il-kumpanija ikkonċernata”), il-kodiċi addizzjonali TARIC B872, kumpanija suġġetta għal rata ta' dazju antidumping individwali ta' 41,3 % u għal rata ta' dazju kompensatorju individwali ta' 6,4 %, innotifikat lill-Kummissjoni dwar il-bidla fl-isem tagħha għal GCL System Integration Technology Co., Ltd.
            
         
               (4)
            
            
               Fl-2014, il-kumpanija kkonċernata ġiet iddikjarata falluta. Fi Frar 2015, il-kumpanija kkonċernata ġiet akkwistata minn Jiangsu GCL Energy Co., Ltd, li hija parti minn grupp ta' kumpaniji bil-kodiċi addizzjonali TARIC B850.
            
         
               (5)
            
            
               Il-kumpanija kkonċernata argumentat li l-bdil ta' isimha ma jaffettwax id-dritt tagħha li tkompli tibbenefika mir-rata ta' dazju antidumping individwali u mir-rata ta' dazju kumpensatorju individwali li qabel kienu japplikaw għaliha.
            
         
               (6)
            
            
               Madankollu, b'riżultat tal-akkwiżizzjoni, il-kumpanija kkonċernata mhux biss biddlet isimha għal GCL System Integration Technology Co., Ltd., iżda saret parti mill-grupp ta' kumpanniji bil-kodiċi addizzjonali TARIC B850 (5).
            
         
               (7)
            
            
               Kemm il-kumpanija kkonċernata kif ukoll il-grupp ta' kumpaniji, imsemmijin fil-premessa (4), huma suġġetti għal rata ta' dazju antidumping individwali ta' 41,3 % u rata ta' dazju kompensatorju individwali ta' 6,4 %. Għaldaqstant, il-Kummissjoni kkonkludiet li l-bidla fl-isem ma taffettwa bl-ebda mod il-konklużjonijiet tar-Regolamenti ta' Implimentazzjoni (UE) Nru 1238/2013 u (UE) Nru 1239/2013.
            
         
               (8)
            
            
               Il-Kummissjoni infurmat lill-partijiet interessati kollha bil-fatti u bil-kunsiderazzjonijiet essenzjali li fuq il-bażi tagħhom kellha l-ħsieb li temenda r-Regolamenti ta' Implimentazzjoni (UE) Nru 1238/2013 u (UE) Nru 1239/2013. Dawn il-partijiet ngħataw perjodu li fih setgħu jikkummentaw dwar id-divulgazzjoni. L-ebda parti ma ppreżentat kummenti.
            
         
               (9)
            
            
               Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 15(1) tar-Regolament (KE) Nru 1225/2009.
            
         ADOTTAT DAN IR-REGOLAMENT:
   Artikolu 1
   L-Anness I tar-Regolament ta' Implimentazzjoni (UE) Nru 1238/2013 kif ukoll l-Anness I tar-Regolament ta' Implimentazzjoni (UE) Nru 1239/2013 huma emendati skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-29 ta' Ġunju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 22.12.2009, p. 51.
   
      (2)  ĠU L 188, 18.7.2009, p. 93.
   
      (3)  ĠU L 325, 5.12.2013, p. 1.
   
      (4)  ĠU L 325, 5.12.2013, p. 66.
   
      (5)  Jiġifieri minn Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Suzhou) Limited.
   
      ANNESS
      L-Anness I tar-Regolament ta' Implimentazzjoni (UE) Nru 1238/2013 u l-Anness I tar-Regolament ta' Implimentazzjoni (UE) Nru 1239/2013 huma emendati kif ġej:
      
                  (1)
               
               
                  L-entrata għall-kodiċi addizzjonali TARIC B850 hija sostitwita b'dan li ġej:
                  
                              “GCL SOLAR POWER (SUZHOU) LIMITED
                              GCL-Poly Solar Power System Integration (Taicang) Co. Ltd
                              GCL Solar System (Suzhou) Limited
                              GCL-Poly (Suzhou) Energy Limited
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              Konca Solar Cell Co. Ltd
                              Suzhou GCL Photovoltaic Technology Co. Ltd
                              GCL System Integration Technology Co., Ltd.
                           
                           
                              B850 ”
                           
                        
            
                  (2)
               
               
                  L-entrata għall-kodiċi addizzjonali TARIC B872 hija sostitwita b'dan li ġej:
                  
                              “Shanghai Chaori Solar Energy Science & Technology Co. Ltd
                           
                           
                              B872 ”